**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 1055/523/24.04.2019

Către,

**CĂTRE,**

**OMV PETROM S.A.**

**București, sector 1, str. Coralilor, nr. 22**

Referitor la: **procedura de emitere a acordului de mediu - etapa de definire a domeniului evaluării**

Ca urmare a solicitării depuse de OMV PETROM S.A., cu sediul în București, str. Coralilor, nr. 22, înregistrată la A.P.M. Dâmbovița cu nr. 1055 din 25.01.2019, pentru proiectul **Amenajare careu foraj, foraj, echipare de suprafață și conductă la sondele 951, 952 Viforâta**, propus a fi amplasat in comuna Răzvad, județul Dâmbovița, vă comunicăm următoarele:

* In cadrul Comisiei de Analiză Tehnică din data de 24.04.2019 , s-a stabilit etapa de definire a domeniului evaluării și de realizare a raportului studiului de evaluare a impactului asupra mediului pe componentele: calitatea solului, apelor, aerului, zgomot și vibrații;
* Raportul privind impactul asupra mediului se va elabora pentru tot proiectul în ansamblu (situația existentă și situația propusă, efectul cumulat); acesta se va realiza de către persoane care au acest drept potrivit legii, independente din punct de vedere juridic față de proiectantul și de titularul proiectului, conform prevederilor art. 21, alin. (1) din OUG 195/2005 cu modificările și completările ulteriore și ale Ord.1026/2009;lista persoanelor acreditate se găsește pe site –ul [www.mmediu.ro](http://www.mmediu.ro)

Raportul privind impactul asupra mediului va analiza și descrie în detaliu următoarele aspecte, pentru fiecare etapă de realizare:

* Modul de încadrare a proiectului în planul de amenajare a teritoriului: suprafețe, folosința actuală și planificată a terenului aferent proiectului, folosința actuală a terenurilor învecinate, distanțele față de zonele locuite, suprafețele alocate organizării de șantier, relația proiectului cu alte proiecte/activități existente sau propuse în zonă; alte activități sau proiecte care pot apărea ca urmare a împlementării proiectului propus;identificarea arealelor posibil afectate de proiect având in vedere folosința actuală a terenului; rute noi dacă este cazul ( căi noi de acces sau schimbări ale celor existente) s.a.
* Descrierea variantelor: prezentarea variantelor posibile, studiate, analiza lor și estimarea impactului acestora în comparație cu proiectul propus; alternativele studiate inclusiv "alternativa 0" și justificarea alegerii variantei propuse din punct de vedere al protecției mediului; justificarea variantei propuse în comparație cu celelalte alternative studiate din punct de vedere al protecției mediului; orice alte detalii privind alternativele care au fost luate în considerare;
* Descrierea proiectului: date referitoare la amplasament, mărimea proiectului, descrierea principalelor caracteristici ale proceselor tehnologice: forajul sondelor, tubarea, cimentarea, investigațiile geofizice, probele de producție, conservarea-abandonarea sondelor/ punerea in exploatare dacă este cazul etc; estimarea pe tipuri și cantități a deșeurilor rezultate din realizarea proiectului și a emisiilor rezultate ( poluare în apă, aer și sol, zgomot și vibrații etc.);
* Prezentarea impactului proiectului asupra factorilor de mediu pentru perioada de construcție și exploatare;
* Impactul proiectului asupra factorilor de mediu apă: se vor preciza măsurile și dotările de protecție precizate în proiectul de foraj pentru a nu afecta calitatea apelor de suprafață și nici pe cele subterane ( măsuri pentru protecția acviferelor străbătute de sonde); descrierea surselor de alimentare cu apă ( in scop menajer și tehnologic ) și a surselor de generare a apelor uzate; se vor analiza apele rezultate din activitatea de foraj și probare strate și circuitul acestora ;
* Impactul asupra factorului de mediu sol: lucrările și dotările pentru protecția solului și a subsolului în incinta careului sondelor înainte de realizarea platformei de foraj, în zona magaziei de chimicale, în zona rezervoarelor de combustibil/lubrefianți, zona habelor de preparare și condiționare a fluidului de foraj, habei de colectare detritus, în zona platformelor tehnologice ( în faza de foraj și exploatare) etc.

Prin forajul sondelor este posibil să fie afectate condițiile geologice ale subsolului; prin realizarea găurilor de sonde se extrag roci/sedimente din subsol și se aduc la suprafață, intervenindu-se asupra mediului geologic –litologiei subsolului, în acest sens veți prezenta toate măsurile de protecție;

* Impactul proiectului asupra factorilor de mediu aer: nivelul de poluare a aerului ambiental în zona de construire a proiectului; impactul datorat intensificării traficului de orice fel în timpul etapei de amenajre a careului de foraj și probare strate; calitatea aerului la nivel local inclusiv schimbări climatice și diminuarea stratului de ozon;
* Impactul proiectului asupra factorului de mediu zgomot și vibrații: sursele de zgomot și vibrații; amenajările și dotările pentru protecția împotriva zgomotului și vibrațiilor de la instalațiile utilizate, cât și datorită intensificării traficului;
* Proiectul ar putea afecta resursele la nivel local:teren agricol, apa, agregate minerale,
* Pentru gestionarea deșeurilor generate de amenajarea careului sondelor, a forajelor, etc. veți avea în vedere deșeurile rezultate direct și indirect din această activitate, prezentarea tuturor tipurilor și cantităților de deșeuri generate pe amplasament și modul de gospodărire a acestora;
* Veți analiza dacă proiectul ar putea afecta populația din zonă, având în vedere că terenul aferent proiectului este pășune.
* Stabilirea limitelor de emisie pentru poluanți și nivele stabilite conform legislației de mediu în vigoare;
* Descrierea măsurilor/dotărilor de prevenire și combatere a poluărilor accidentale și de prevenire și stingere a incendiilor;
* Evaluarea situațiilor de risc( catastrofe naturale, accidente tehnice majore, etc.) și măsurile ce vor fi adoptate pentru prevenirea și reducerea consecințelor acestor situații;
* Condiții care trebuie respectate în timpul realizării proiectului, în timpul expoatării și în timpul închiderii, dezafectării, refacerii mediului și postînchidere.

Scopul etapei de definire a domeniului evaluării este ca în final, raportul la studiul de evaluare să răspundă cerinţelor identificate pe baza caracteristicilor şi amplasamentului proiectului.

Prin realizarea etapei de definire a domeniului evaluării trebuie să se răspundă la trei întrebări majore:

* care sunt efectele potenţiale asupra mediului generate de proiect;
* care dintre aceste efecte sunt cele mai importante şi de aceea necesită o analiză mai profundă/ detaliată în raportul privind impactul asupra mediului;
* care sunt variantele de realizare a proiectului care ar trebui luate în considerare.

Definirea se concentrează pe identificarea problemele care ar trebui să fie acoperite în informaţii de mediu prezentate de către iniţiatorul proiectului, în special, pentru a identifica problemele care sunt cele mai importante, astfel încât acestea să poată să fie abordate în cele mai multe detalii. Evaluarea ar trebui să se asigure că toate aspectele relevante sunt identificate şi abordate într-un mod adecvat, în cadrul studiului de mediu.

Raportul întocmit pe baza îndrumarului trebuie sa conțină toate informațiile prevăzute de Legea 292/2018. Acolo unde informațiile sunt lapidare sau nu exista suficiente explicații, elaboratorul care a întocmit raportul trebuie sa prezinte argumentele obiective care au împiedicat o analiza de substanță.

**După depunerea la sediul Agenției pentru Protecția Mediului (APM) Dâmbovița a Raportului privind impactul asupra mediului, pe suport de hârtie şi în format electronic, aceasta derulează următoarele activităţi:**

a) stabileşte, de comun acord cu titularul proiectului, oportunităţile de participare a publicului la luarea deciziei legate de proiect, indicând cel puţin, **data şi locul dezbaterii publice**;

b) pune la dispoziţia publicului şi a membrilor comisiei de analiză tehnică, spre consultare, la sediul său şi prin afişare pe pagina de internet, raportul privind impactul asupra mediului.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

Maria MORCOAȘE Întocmit,

consilier Amalia Didă